Document ID: /roh_data/filtered/Billingualer_Corpus_interleaved-de-rm.jsonl.gz/578

This is a text translated from German to Rumantsch Grischun.
Simon Wehrli, Chef Meliorations- und Vermessungsamt, geht in Pension

Ende Oktober geht Simon Wehrli in Pension. Er hat als Chef das Meliorations- und Vermessungsamt Graubünden während beinahe drei Jahrzehnten gestaltet und geprägt.

Nach Abschluss seiner Studien an der ETH Zürich arbeitete Simon Wehrli von Mitte August 1960 bis Ende September 1964, als landwirtschaftlicher Sachbearbeiter im Meliorations- und Vermessungsamt Graubünden. Das als Ingenieur Agronom erworbene Rüstzeug für die landwirtschaftliche und die betriebswirtschaftliche Beurteilung der Meliorationswerke konnte Simon Wehrli in der harten Konfrontation mit der Wirklichkeit in den Gesamtmeliorationen Bergün, S-chanf, Lavin, Sufers, Masein und Flerden-Urmein anwenden.

Nach vierjähriger Tätigkeit beim Meliorations- und Vermessungsamt zog es Simon Wehrli in den Grossraum Zürich. Neben seinem Ergänzungsstudium an der ETH Zürich über kulturtechnischen Wasserbau, Wald- und Güterwegbau, Vermessungskunde, Alpmeliorationen und landwirtschaftliches Bauwesen trat er eine Stelle bei einem Ingenieurbüro in Effretikon an. Zielstrebig avancierte er in dieser Firma vorerst zum Chef der Abteilung Kulturtechnik und alsbald zum Oberingenieur und zum Mitglied der Geschäftsleitung.

Im Januar 1974 wählte ihn die Regierung zum Chef des Meliorations- und Vermessungsamtes des Kantons Graubünden. Unter seiner Leitung wurden massgebende Weichen und Grundsteine für ein zukunftsgerichtetes Meliorationswesen und ein weit blickendes Vermessungswerk gelegt.

Als einer der Schwerpunkte seines Wirkens ist die Durchsetzung der Weidekartierung als Entscheidungsgrundlage bei den über 100 Alpsanierungen zu erwähnen. Visionär waren auch seine heute im Meliorationsgesetz geregelten Ideen, den Gemeinden die Beschlussfassungsmöglichkeiten bei Gesamtmeliorationen einzuräumen. Er erkannte zudem die vielseitige Bedeutung der Daten aus der amtlichen Vermessung als wesentliche Grundlage für fast alle Bereiche, die sich mit dem Boden und der Natur befassen. So wurde die Kombination der Güterzusammenlegung mit der amtlichen Vermessung erstmals in Graubünden in einem Auftrag vergeben.

Simon Wehrli war nebst diesen Tätigkeiten auf Grund seines umfassenden Wissens und seiner Integrität auch in besonderen Sachgebieten tätig. Im Lawinenwinter 1975 wurde er mit dem Vorsitz eines von der Regierung eingesetzten Koordinationsausschusses betraut, der die Wiederaufbau- und die anderen Massnahmen für die Räumung und zukunftsgerichtete Sicherung der betroffenen Gebiete zu koordinieren hatte. Weiter war er seit Anfang Juli 1979 verantwortlicher Leiter des zivilen kantonalen Kriegswirtschaftsdienstes (der heutigen wirtschaftlichen Landesversorgung). In anderen Kantonen wurde er in Honorar- oder Verfahrensfragen als Experte beigezogen und im Fürstentum Liechtenstein zum Präsidenten der liechtensteinischen Beschwerdekommission für Bodenverbesserungen ernannt.

In den 27 Jahren seines Wirkens trat Simon Wehrli für eine liberale und offene Haltung gegenüber der Öffentlichkeit und den privaten Ingenieur- und Architekturbüros ein. Simon Wehrli verlässt ein Amt, welches unter seiner Führung beachtliche, allseits anerkannte Leistungen erbracht hat.

Ich danke Simon Wehrli auch im Namen der Regierung herzlich für seinen hervorragenden Einsatz. Für den dritten Lebensabschnitt begleiten ihn die besten Wünsche und ich hoffe, dass er nun vermehrt Zeit findet, seine grosse Familie und vor allem seine Enkelkinder sowie sein Maiensäss zu geniessen.

Klaus Huber, Regierungsrat

Gremium: Departement des Innern und der Volkswirtschaft Graubünden

Quelle: dt Departement des Innern und der Volkswirtschaft Graubünden

Data: 26.10.2001

Simon Wehrli, il schef da l'uffizi da megliuraziun e mesiraziun, va en pensiun

La fin d'october va Simon Wehrli en pensiun. El ha influenzà e furmà sco schef durant bunamain trais decennis l'uffizi da megliuraziun e mesiraziun dal chantun Grischun.

Suenter ils studis a la SPF a Turitg ha Simon Wehrli lavurà da mez avust 1960 enfin la fin settember 1964 sco referendari agricul en l'uffizi da megliuraziun e mesiraziun. Las enconuschientschas sco inschigner agronom per il giudicament agricul ed economic da las associaziuns da megliuraziun ha Simon Wehrli pudì rimnar en la dira confruntaziun cun la realitad tar las megliuraziuns generalas da Bravuogn, S-chanf, Lavin, Sur (Valragn), Masagn e Flearda-Urmagn.

Suenter in'activitad da quatter onns tar l'uffizi da megliuraziun e mesiraziun è Simon Wehrli sa rendì en l'aglomeraziun da Turitg. Dasper ses studi supplementar da construcziun idraulica tecnic-culturala, da construcziun da vias da guaud e da vias champestras, da scienza da mesiraziun, da megliuraziuns da las alps e da fatgs da construcziun agriculs a la SPF a Turitg ha el entschavì a lavurar en in biro d'inschigner ad Effretikon. El è avanzà en quella firma l'emprim a schef da la partiziun tecnica culturala e curt suenter a priminschigner e commember da la direcziun.

La regenza ha elegì Simon Wehrli il schaner 1974 sco schef da l'uffizi da megliuraziun e mesiraziun dal chantun Grischun. Sut sia direcziun èn vegnids mess fundaments decisivs en ils fatgs da megliuraziun e per ovras da mesiraziun ch'èn orientadas vers il futur. In dals puncts centrals da sia activitad è stada la realisaziun da la cartaziun da las pastgiras sco basa da decisiun per las sanaziuns da dapli che 100 alps. Visiunaras èn era stadas sias ideas, fixadas oz en la lescha da megliuraziun, da conceder a las vischnancas la pussaivladad da concluder davart megliuraziuns generalas. El ha plinavant realisà la muntada da las datas da la mesiraziun uffiziala sco basa essenziala per bunamain tut ils secturs che sa fatschentan cun funs e natira. Uschia è la cumbinaziun da l'arrundaziun dal terren e la mesiraziun uffiziala vegnida surdada en ina incumbensa unica per l'emprima gia el chantun Grischun.

Grazia a sias conuschientschas e sia integritad è Simon Wehrli ultra da questas incaricas s'occupà d'auters champs. L'enviern da lavinas 1975 ha la regenza incumbensà el cun il presidi d'ina giunta da coordinaziun che ha gì da prender en mira la lavur da reconstrucziun ed autras mesiras da protecziun per uschia garantir in futur a las regiuns pertutgadas. Dapi l'entschatta fanadur 1979 è el stà il responsabel per l'uffizi d'economia da guerra (da preschent il post per il provediment dal pajais). En auters chantuns han ins elegì Simon Wehrli sco expert da dumondas d'onurari ni da procedura ed en il Principadi dal Liechtenstein è el vegnì elegì sco president da la cumissiun da recurs per meglieraziuns dal funs.

Durant ses 27 onns d'activitad è Simon Wehrli s'engaschà per ina tenuta liberala ed averta envers la publicitad ed envers ils biros privats d'inschigner e d'architectura. Simon Wehrli abanduna in uffizi che ha cuntanschì sut sia direcziun prestaziuns ch'èn renconuschidas da tut las varts.

Jau engraziel cordialmain er en num da la regenza a Simon Wehrli per siu engaschament extraordinari. Ils megliers giavischs accumpognian el en la terza part da la vita ed jau sper ch'el chattia dapli temp per passentar cun sia gronda famiglia, cunzunt cun ses biadis, e per giudair ses culm.

Klaus Huber, cusseglier guvernativ

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 26.10.2001